མི་སུ་ཡིན་ཡང་རང་ཉིད་ཀྱི་ཁེ་ཕན་དོན་དུ་མི་གཉེར་བ་ཞིག་མེད་ལ།གཉེར་ཡང་དགོས་པ་ཞིག་རེད།འོན་ཀྱང་རང་གཞན་གཉིས་ལ་འདང་བརྒྱབས་ཏེ་བྱ་བ་བསྒྲུབས་ན་གཉིས་ཀར་ཕན་ངེས་ཅན་ཞིག་ཡོང་གི་ཡོད་པ་དང་།གལ་ཏེ་རང་གི་ཁེ་ཕན་ལས་གཞན་ལ་འདང་མ་བརྒྱབས་རུང་གནོད་པ་མེད་པར་དྲང་བོའི་ལམ་ནས་ཁེ་ཕན་དེ་བཙལ་ན།རང་ལས་གཞན་ལའང་ཁེ་ཕན་དེ་ཡོད་ཆོག་པ་ཞིག་ཏུ་འགྱུར་ཡོང་།དེའི་ཕྱིར་དེ་ལ་རང་ཉིད་ཀྱི་ཁེ་ཕན་དང་འབྲེལ་བའི་གཞན་ལ་ཁེ་ཕན་སྟེར་བ་ཞེས་ཟེར།རང་གི་ཁེ་ཕན་གྱི་ཆེད་དུ་གཞན་གྱི་ཚེ་སྲོག་དང་བདེ་ཐང་ལ་འདང་མ་བརྒྱབས་པ།དཔེར་ན་ཉེ་བའི་ལོ་འགའི་སྔོན་དུ་རྒྱ་ནག་ནང་ཁུལ་ལ་འོ་མའི་དོན་རྐྱེན་བྱུང་བ་ལྟ་བུ།མཐར་རང་གཞན་གཉིས་ཀ་བརླགས་པའི་རྒྱུ་རུ་གྱུར་ཡོད།དེས་མཚོན་པའི་དེ་ལྟར་མང་དུ་ཡོད་པར་འདང་རྒྱག་དགོས།དེ་ནི་རང་ཉིད་ཀྱི་ཁེ་ཕན་ཆེད་དུ་རང་གཞན་གཉིས་ཀ་བརླགས་པ་ཞེས་ཟེར་ཆོག